ગતરાત્રીના આઠ વાગ્યાના સુમારેે નડિયાદ પેટલાદ રોડ ઉપર વલેટવા ગામની સીમ પાસે સર્જાયેલા અકસ્માત અંગે પોલીસ પાસેથી મળતી માહિતી અનુસાર નડિયાદના કેરીયાવીમાં રહેતા અંદાજી ભીખાજી મારવાડી ઉ. વ. ૪૦ પોતાની સાથે ભરતભાઈ મારવાડીને મોટરસાયકલ પર બેસાડી પેટલાદથી નડિયાદ તરફ આવી રહ્યા હતા ત્યારે રાત્રીના સમયે વલેટવા ગામની સીમ પર વળાંક નજીક સામેથી આવતા કોઈ અજાણ્યા વાહનની હેડલાઈટના કારણે તેની આંખો અંજાઈ ગઈ હતી અને તેના કારણે અંદાજીએ ડ્રાઈવીંગ પરથી કાબુ ગુમાવી દેતા અચાનક બ્રેક મારી દેતા બાઈક સ્લીપ ખાઈને ધડાકા સાથે રસ્તા પર પટકાઈ હતી.